**ՀԻՄՆԱՎՈՐՈՒՄ**

**«****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

**1. Անհրաժեշտությունը**. պայմա­նավորված է 2022թ. դեկտեմբերի 16-ին ընդունված <<Կառավարության կառուցվածքի և գործունեության մասին>> օրենքում փոփոխություններ և լրացումներ կատարելու մասին >> թիվ ՀՕ-457-Ն ՀՀ օրենքի հիմքով, ՀՀ 2023 թվականի պետական բյու­ջե­ում ՀՀ վարչապետի 2023թ. հունվարի 9-ի թիվ 4-Ա որոշմամբ հաստատված ՀՀ ներքին գործերի նախարարության ստեղծման աշխատանքները կազմակերպելու և իրականացնելու համար անհրաժեշտ թվով 50 հաստիքների պահպանման ծախսերի ֆինանսա­վոր­ման համար նախատես­ված հատկա­ցումների ան­բա­վա­րա­րության հետևան­քով լրացուցիչ մի­ջոց­ներ նախատե­սելու անհրա­ժեշտությամբ:

**2.Կապը ռազմավարական փաստաթղթերի հետ.**

Նախագիծը բխում է ՀՀ կառավարության 2021թ-ի նոյեմբերի 18-ի թիվ 1902-Լ որոշմամբ հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրային դրույթներից («Ոստիկանություն» բաժնի միջոցառումների 3․3 կետ), ՀՀ կառավարության 2020 թվականի ապրիլի 23-ի թիվ 638-Լ որոշմամբ հաստատված Հայաստանի Հանրապետության ոստիկանության բարեփոխումների ռազմավարության 2020-2022 թվականների գործողությունների ծրագիր:

 **3. Ընթացիկ իրավիճակը և խնդիրները.** ՀՀ ՆԳՆ 2023 թվականի պետական բյուջեով 1234 ծրագրի 11001. «Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումների, մոնիտորինգի և վերահսկողության իրականացում» միջոցառման գծով ՀՀ պետական բյուջեով հատկացումներ առկա չեն, քանի որ վերը նշված ՀՀ օրենքն ուժի մեջ է մտել 2022թ. դեկտեմբերի 30-ին:

 Հաշվի առնելով վերոգրյալը նախագծով ներկայացվող ֆինանսական միջոցների նախատեսմամբ հնարավոր կլինի ապահովել ՀՀ վարչապետի 2023թ. հունվարի 9-ի թիվ 4-Ա որոշմամբ հաստատված ՀՀ ՆԳՆ 50 հաստիքային միավորի աշխատավարձ և դրան հավասարեցված վճարումների գծով պարտավորությունների կատարումը:

 Ըստ հաշվարկների սահմանված ՀՀ ՆԳՆ 50 հաստիքների համար ամսական կպահանջվի 21240.1 հազ. դրամ, տարեկան 254881.0 հազ. դրամ (21240.1 հազ. դրամ x 12 ամիս), սակայն ներկայացված նախագծով առաջարկվում է ապահովել 6 ամսվա գումարը, որը կազմում է 127440.0 հազ. դրամ (21240.1 հազ. դրամ x 6 ամիս):

**4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

«Հայաստանի Հանրապետության 2023 թվականի պետական բյուջեում վերաբաշխում և փոփոխություններ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ ՀՀ պետական բյուջեի ծախսերում և եկամուտներում փոփոխություններ չեն առաջանա:

 **5. Նախագծի մշակման գործընթացում ներգրավված ինստիտուտները և անձիք**.

ՀՀ ներքին գործերի նախարարության կողմից:

***6. Ակնկալվող արդյունքը.***

ՀՀ վարչապետի 2023թ. հունվարի 9-ի թիվ 4-Ա որոշմամբ հաստատված ՀՀ ներքին գործերի նախարարության ստեղծման աշխատանքները կազմակերպելու և իրականացնելու համար անհրաժեշտ թվով 50 հաստիքների 6 ամսվա պահպանման ծախսերի ապահովում:

 **ՀՀ ներքին գործերի նախարարություն**